दलिया की खीर बनाने के लिये सबसे पहले हम भुने हुये दलिया को 2 कप पानी के साथ एक प्रेशर कुकर के डालकर 2-3 सीटी लगाकर पका लें, जब कुकर का प्रेशर निकल जाये तब कुकर को दुबारा गैस पर रखकर इसमें गर्म दूध डालकर मिला दें और इसे करीब 5-7 मिनट तक धीमी या मीडियम आंच पर पकने दें। अब इस खीर में कटे हुए ड्राई फ्रूट्स, केसर और चीनी डालकर कलछी से चलाकर अच्छी तरह से मिक्स कर दें और खीर को 1-2 मिनट के लिए धीमी आंच पर और पकने दें। अब गैस बंद कर दें और बनी हुई खीर में इलायची पाउडर डालकर मिला दें, अब खीर को अच्छी तरह से ठंडा हो जाने के बाद सर्विंग बाउल में निकालकर केसर और कटे हुए मेवे से गार्निश करके ठंडा ठंडा सर्व करें, स्वादिष्ट दलिया की खीर (Daliya Ki Kheer Recipe) बनकर तैयार हो गयी है।